Д О Г О В О Р
№ ……...... / ................. 2017г.
ЗА ОСЪЩЕСТВЯВАНЕ НА СТРОИТЕЛЕН НАДЗОР
на обект: „Основно обновяване на отоплителна и вентилационна инсталация чрез изграждане на централна отоплителна инсталация от термопомпен агрегат Вода-Земя в ДГ 89 „Шарена дъга”, кв. Враждебна и в Приют за безстопанствени кучета в кв. Сеславци, район „Кремиковци” по Програма BG 04 „Енергийна ефективност и възобновяема енергия”
Днес …......... 2017г. , между 
Столична община - район "Кремиковци" представлявана от  Ивайло Ангелов Панев Кмет на район "Кремиковци" и Савка  Ненчева - Главен счетоводител, ЕИК 0006963270686, ИД № по ДДС BG000696327 от една страна, наричана за краткост ВЪЗЛОЖИТЕЛ 
            и 
           Фирма „.............................................” със седалище и адрес на управление: ........................................................, ЕИК .................................., представлявана от ......................................., наричана за краткост ИЗПЪЛНИТЕЛ,
            се сключи настоящия договор за следното:
        1. ПРЕДМЕТ НА ДОГОВОРА
Възложителят възлага, а Изпълнителят приема срещу възнаграждение да осъществи СТРОИТЕЛЕН НАДЗОР на обект: „Основно обновяване на отоплителна и вентилационна инсталация чрез изграждане на централна отоплителна инсталация от термопомпен агрегат Вода-Земя в ДГ 89 „Шарена дъга”, кв. Враждебна и в Приют за безстопанствени кучета в кв. Сеславци, район „Кремиковци” по Програма BG 04 „Енергийна ефективност и възобновяема енергия”.

          2. ЦЕНА ПО ДОГОВОРА

2.1. Обща стойност на договора без ДДС е ............................ лв. /...................................................................................................................................../, съгласно прието ценово предложение  /оферта/ на Изпълнителя – неразделна част от настоящия договор.

2.2. В 7 /седем/ дневен срок след сключване на настоящия договор Възложителят превежда на Изпълнителя капаро /аванс/ в размер на 30% /тридесет процента/ от стойността по т. 2.1.

2.3. Окончателното раплащане се извършва след приемане на работата от Възложителя с приемо-предавателен протокол и представяне на фактура от страна на Изпълнителя.
3. НАЧИН НА ПЛАЩАНЕ – чрез банков превод, по указана от Изпълнителя банкова сметка.
4. ВЛИЗАНЕ В СИЛА И СРОК ЗА ИЗПЪЛНЕНИЕ

4.1. Договорът влиза в сила от датата на подписването му.

4.2. Общия срок за изпълнение на работата е до 30.04.2017г. и започва да тече от датата на подписване на договора.
5. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ

5.1.  ВЪЗЛОЖИТЕЛЯТ се задължава:
5.1.1. Да осигури необходимите средства по чл.2 за финансиране на обекта. 
5.1.2. Да изплаща на ИЗПЪЛНИТЕЛЯ договорените суми  по чл.2 в договорените срокове.
5.1.3. Да представи на ИЗПЪЛНИТЕЛЯ сключените договори за строително-монтажни работи на обектите в тридневен срок от подписването им и подписва двустранни протоколи за възлагане, в срок от 7 дни след представянето им от ИЗПЪЛНИТЕЛЯ.
           5.1.4. Да представя на ИЗПЪЛНИТЕЛЯ състава на екипа, отговарящ за контрола на обекта от страна на ВЪЗЛОЖИТЕЛЯ.

   5.1.5. С подписването на този договор ИЗПЪЛНИТЕЛЯТ се счита упълномощен  да  представлява ВЪЗЛОЖИТЕЛЯ по сключените договори за проектиране и строителство и да извършва договорените услуги, възложени писмено от ВЪЗЛОЖИТЕЛЯ.

5.2.  ИЗПЪЛНИТЕЛЯТ се задължава:
5.2.1. Да упражнява строителен надзор по време на строителството, съгласно чл. 166, ал.1, т.1 от ЗУТ, в следния задължителен обхват, регламентиран в чл.168, ал.1 от ЗУТ:

- законосъобразно започване на строежа;

- пълнота и правилно съставяне на актовете и протоколите по време на строителството;

- изпълнение на строежите съобразно одобрените инвестиционни проекти и изискванията за изпълнение на строежа, съгласно нормативните актове и техническите спецификации за пожарна безопасност, опазване на околната среда по време на строителството;

- спазване на изискванията за здравословни и безопасни условия на труд в строителството;

- качество на влаганите строителни материали и изделия и съответствието им с нормите за безопасност;

- недопускане на увреждане на трети лица и имоти вследствие на строителството;

- оценката за достъпност на строежа от лица с увреждания;

- годност на строежа за въвеждане в експлоатация;

- контрол върху предварителния график за изпълнение на СМР;
5.2.2. Да проверява и подписва всички актове и протоколи по време на строителството, необходими за оценка на строежите, съгласно изискванията за безопасност и законосъобразното им изпълнение, съгласно ЗУТ и Наредба №3/31.07.2003г. за съставяне на актове и протоколи по време на строителството;
5.2.3. Да участва в откриването на строителната площадка и определяне на строителната линия и ниво за съответния строеж, в присъствието на лицата  по чл. 223, ал. 2 от ЗУТ, при съставяне на необходимия за това протокол по Наредба №3 от 2003г. за съставяне на актове и протоколи по време на строителството;
5.2.4. Да заверява Заповедната книга на строежа и писмено уведомяване в 7-дневен срок от заверката, компетентните органи
5.2.5. Да изпълнява функциите на координатор по безопасност и здраве за етапа на строителството съгласно чл.5, ал.3 от Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.
5.2.6. Да изготви Технически паспорти на строежите, съгласно Наредба № 5 от 2006 г. за техническите паспорти на строежите. 

5.2.7. Да изготви Окончателни доклади за строежите, съгласно чл.168, ал.6 от ЗУТ, за издаване на Удостоверения за въвеждането им в експлоатация. 
 5.2.8. Да защитава максимално интересите на ВЪЗЛОЖИТЕЛЯ                                                                                                                                                                                                                 пред  организациите, с които той е в договорни отношения.  
 5.2.9. За СМР, подлежащи на закриване, проверява и подписва актове за скрити работи. В противен случай, разплащането им ще бъде за сметка на ИЗПЪЛНИТЕЛЯ.

 5.2.10. Да не променя самоволно договорените видове работи без разрешение на ВЪЗЛОЖИТЕЛЯ. При необходимост в 3 /три/ дневен срок писмено да информира ВЪЗЛОЖИТЕЛЯ за непредвидени видове работи и представи Констативен протокол за одобряване и разрешаване на изпълнението им.


6. ПРИЕМАНЕ НА РАБОТАТА. 
Приемане и предаване извършените работи се осъществява в зависимост от предложени от Изпълнителя и приети от Възложителя етапи на извършване на работите по договора.
        7. ПРЕКРАТЯВАНЕ НА ДОГОВОРА.

   7.1. Действието на този договор се прекратява:

   
7.1.1. с изпъление на всички задължения по договора;

   
7.1.2. по взаимно съгласие между страните;

   
7.1.3. при настъпване на обективна невъзможност за изпълнетие на възложената работа.

   7.2. ВЪЗЛОЖИТЕЛЯТ може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на ИЗПЪЛНИТЕЛЯ стойността на извършените до мемента на отказа работи.

   7.3.  ВЪЗЛОЖИТЕЛЯТ има право да прекрати договора без да дължи каквато и да е неустойка, когато ИЗПЪЛНИТЕЛЯТ бъде обявен в неплатежоспособност или когато бъде открита продедура за обявяване в несъстоятелност или ликвидация.

   7.4.  ИЗПЪЛНИТЕЛЯТ може да прекрати едностранно договора с едномесечно писмено предизвестие, като заплати на ВЪЗЛОЖИТЕЛЯ обезщетение в размер на пет процента върху разликата между общата стойност на обекта и стойността на извършеното до момента на пракратяването работи.

   7.5. ИЗПЪЛНИТЕЛЯТ може да прекрати договора когато ВЪЗЛОЖИТЕЛЯ системно не изпълнява задълженията си по договора.
          8. САНКЦИИ

При неизпълнение на сроковете, посочени в настоящия договор, виновната страна заплаща неустойка в размер на 0,5% от стойността по т. 2.1. за всеки ден просрочие, но не повече от 30 % от общата стойност.  
         9. ДРУГИ УСЛОВИЯ

   9.1. Възложителят не носи отговорност за действия или бездействия на Изпълнителя в резултат на които възникват смърт или злополука на което и  да било физическо лице или загуби и вреди нанесени на каквото и да било имущество вследствие изпълнението на договора .

   9.2. При констатиране на нарушения на утвърдената технология,при системно не спазване на съгласуваните графици, настоящият договор може да бъде прекратен от Възложителя едностранно с уведомление в пет дневен срок.

   9.3. Рзплащането става по указана от Изпълнителя банкова сметка.

         10. ЗАКЛЮЧИТЕЛНИ РАЗПОРЕДБИ
   10.1. За неуредените с този договор въпроси се прилагат разпоредбите на Закона за задълженията и договорите /ЗЗД/ и общите правила на гражданското право.
   10.2. Всички уведомления, съобщения и указания, които се предават между страните, ще се изпращат писмено по пощата с обратна разписка, по факс или ще се оставят на посочените адреси, срещу подпис на отговорно длъжностно лице.
   10.3. Споровете по тълкуването и изпълнението на този договор ще се решават добросъвестно между страните, а при непостигане на съгласие – по съдебен ред.
               Настоящия договор се състави в 3 /три/ еднообразни екземпляра – 2 /два/ за Възложителя и 1 /един/ за Изпълнителя.

           Приложение: Ценово предложение на Изпълнителя – неразделна част от договора.
ВЪЗЛОЖИТЕЛ:   …….....................  

ИЗПЪЛНИТЕЛ:……………......…            

КМЕТ НА РАЙОН "КРЕМИКОВЦИ"     


    /............................/
                              /Ивайло Панев/                   

ГЛАВЕН СЧЕТОВОДИТЕЛ: …………………

                                  /Савка Ненчева /
Съгласувал: Главен юрисконсулт .....................





/Георги Райчев/



















































































































































































































































































































































